pythainlp/thailaw-v1.0 huggingface dataset:
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 16/2547

เรื่อง  หลักเกณฑ์การประกอบธุรกิจสัญญาซื้อขายล่วงหน้าสําหรับ

ผู้ได้รับการจดทะเบียนเป็นที่ปรึกษาสัญญาซื้อขายล่วงหน้า

                                    

                   อาศัยอํานาจตามความในมาตรา 9 และมาตรา 18 แห่งพระราชบัญญัติสัญญาซื้อขายล่วงหน้า พ.ศ. 2546  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้ 

                   “ที่ปรึกษาสัญญาซื้อขายล่วงหน้า”    หมายความว่า ผู้ได้รับการจดทะเบียนเป็นที่ปรึกษาสัญญาซื้อขายล่วงหน้า

                   “สํานักงาน ก.ล.ต.”    หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ ให้ที่ปรึกษาสัญญาซื้อขายล่วงหน้าจัดโครงสร้างองค์กรตลอดจนกําหนดนโยบาย ขอบเขตอํานาจหน้าที่และความรับผิดชอบของหน่วยงานที่เกี่ยวข้องกับการประกอบธุรกิจสัญญาซื้อขายล่วงหน้าซึ่งแสดงได้ว่ามีระบบป้องกันความขัดแย้งทางผลประโยชน์ และระบบป้องกันการล่วงรู้ข้อมูลระหว่างหน่วยงานและบุคลากร  ที่สามารถรองรับการประกอบธุรกิจสัญญาซื้อขาย

ล่วงหน้าได้อย่างมีประสิทธิภาพ รวมทั้งมีมาตรการในการควบคุมและติดตามให้มีการดําเนินงานตามที่กําหนดไว้


ข้อ ๓ ห้ามมิให้ที่ปรึกษาสัญญาซื้อขายล่วงหน้าแสดงข้อความอันเป็นเท็จ หรือปกปิดข้อความจริงอันควรบอกให้แจ้ง อันเป็นการหลอกลวงลูกค้าหรืออาจทําให้ลูกค้าสําคัญผิดในสาระสําคัญเกี่ยวกับสัญญาซื้อขายล่วงหน้า


ข้อ ๔ ให้ที่ปรึกษาสัญญาซื้อขายล่วงหน้าตรวจสอบและดูแลให้พนักงานปฏิบัติตามประกาศนี้และระเบียบวิธีปฏิบัติที่ที่ปรึกษาสัญญาซื้อขายล่วงหน้ากําหนดขึ้นเพื่อปฏิบัติให้เป็นไปตามประกาศนี้


ข้อ ๕ ในกรณีที่ปรากฏต่อสํานักงาน ก.ล.ต. ว่าที่ปรึกษาสัญญาซื้อขายล่วงหน้าใดฝ่าฝืนหรือไม่ปฏิบัติตามประกาศนี้หรือตามระเบียบวิธีปฏิบัติที่ที่ปรึกษาสัญญาซื้อขายล่วงหน้ากําหนดขึ้นเพื่อปฏิบัติให้เป็นไปตามประกาศนี้ หรือมีพฤติกรรมที่ไม่เหมาะสมในการเป็นที่ปรึกษาสัญญาซื้อขายล่วงหน้า  สํานักงาน ก.ล.ต. อาจสั่งให้ที่ปรึกษาสัญญาซื้อขายล่วงหน้านั้นแก้ไข กระทําการ หรืองดเว้นกระทําการใด ๆ เพื่อให้เป็นไปตามประกาศนี้ก็ได้


ข้อ ๖ ประกาศนี้ให้ใช้บังคับตั้งแต่วันที่ 16 มีนาคม พ.ศ. 2547 เป็นต้นไป


ผู้มีอํานาจลงนาม - ประกาศ  ณ วันที่  8 มีนาคม พ.ศ. 2547

 

 

                               ร้อยเอก

                                                         (สุชาติ  เชาว์วิศิษฐ)

                                                  รัฐมนตรีว่าการกระทรวงการคลัง

                             ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง การยกเว้นข้อห้ามมิให้คนต่างด้าวเข้ามาในราชอาณาจักร เป็นการเฉพาะ

สําหรับคนต่างด้าวสัญชาติกัมพูชา

          อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 และมติคณะรัฐมนตรี เมื่อวันที่ 2 มีนาคม 2547 และวันที่ 27 เมษายน 2547 รัฐมนตรีว่าการกระทรวงมหาดไทยโดยอนุมัติของคณะรัฐมนตรีออกประกาศไว้ ดังต่อไปนี้


ข้อ ๑ คนต่างด้าว หมายถึง บุคคลสัญชาติกัมพูชา ที่มาทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับใบอนุญาตทํางาน ตามประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักร เป็นกรณีพิเศษ ลงวันที่ 28 มิถุนายน 2547 และตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (ฉบับที่ 2) ลงวันที่ 24 กันยายน 2547 และเป็นคนต่างด้าวที่อยู่ภายใต้เงื่อนไขตามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งราชอาณาจักรกัมพูชา ว่าด้วยความร่วมมือด้านการจ้างแรงงาน


ข้อ ๒ เพื่อประโยชน์ในการปฏิบัติตามข้อตกลงว่าด้วยความร่วมมือด้านการจ้างแรงงานดังกล่าว มิให้นําบทบัญญัติตามมาตรา 12 (1) และ (3) แห่งพระราชบัญญัติคนเข้าเมือง พ.ศ. 2522มาใช้บังคับกับคนต่างด้าวตามข้อ 1


ข้อ ๓ หนังสือเดินทาง เอกสารใช้แทนหนังสือเดินทาง และหนังสือรับรองสถานะบุคคลของคนต่างด้าวตามข้อ 1 ให้เป็นไปตามแบบแนบท้ายประกาศฉบับนี้


ข้อ ๔ ให้พนักงานเจ้าหน้าที่สํานักงานตรวจคนเข้าเมืองประทับตราอนุญาตให้คนต่างด้าวซึ่งถือเอกสารตามข้อ 3 อยู่ในราชอาณาจักร เป็นเวลา 2 ปี เมื่อคนต่างด้าวดังกล่าวอยู่ในราชอาณาจักรครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีกเพื่อทํางาน ให้สามารถขออยู่ในราชอาณาจักรได้อีกครั้งเดียว เป็นระยะเวลาไม่เกิน 2 ปี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 28 เมษายน พ.ศ. 2548

 

พลตํารวจเอก ชิดชัย  วรรณสถิตย์

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การยกเว้นข้อห้ามมิให้คนต่างด้าวเข้ามาในราชอาณาจักร เป็นการเฉพาะ

สําหรับคนต่างด้าวสัญชาติลาว

          อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 และ มติคณะรัฐมนตรี เมื่อวันที่ 2 มีนาคม 2547 และวันที่ 27 เมษายน 2547 รัฐมนตรีว่าการกระทรวงมหาดไทยโดยอนุมัติของคณะรัฐมนตรีออกประกาศไว้ ดังต่อไปนี้


ข้อ ๑ คนต่างด้าว หมายถึง บุคคลสัญชาติลาว ที่มาทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับใบอนุญาตทํางาน ตามประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักร เป็นกรณีพิเศษ ลงวันที่ 28 มิถุนายน 2547 และตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (ฉบับที่ 2) ลงวันที่ 24 กันยายน 2547 และเป็นคนต่างด้าวที่อยู่ภายใต้เงื่อนไขตามบันทึกความเข้าใจระหว่างรัฐบาลแห่งราชอาณาจักรไทยกับรัฐบาลแห่งสาธารณรัฐประชาธิปไตยประชาชนลาว ว่าด้วยความร่วมมือด้านการจ้างแรงงาน


ข้อ ๒ เพื่อประโยชน์ในการปฏิบัติตามข้อตกลงว่าด้วยความร่วมมือด้านการจ้างแรงงานดังกล่าว มิให้นําบทบัญญัติตามมาตรา 12 (1) และ (3) แห่งพระราชบัญญัติคนเข้าเมือง พ.ศ. 2522 มาใช้บังคับกับคนต่างด้าวตามข้อ 1


ข้อ ๓ หนังสือเดินทาง เอกสารใช้แทนหนังสือเดินทาง และหนังสือรับรองสถานะบุคคลของคนต่างด้าว ตามข้อ 1 ให้เป็นไปตามแบบแนบท้ายประกาศฉบับนี้


ข้อ ๔ ให้พนักงานเจ้าหน้าที่สํานักงานตรวจคนเข้าเมืองประทับตราอนุญาตให้คนต่างด้าวซึ่งถือเอกสารตามข้อ 3 อยู่ในราชอาณาจักร เป็นเวลา 2 ปี เมื่อคนต่างด้าวดังกล่าวอยู่ในราชอาณาจักรครบกําหนดระยะเวลาอนุญาตแล้ว หากประสงค์จะอยู่ในราชอาณาจักรต่อไปอีกเพื่อทํางาน ให้สามารถขออยู่ในราชอาณาจักรได้อีกครั้งเดียว เป็นระยะเวลาไม่เกิน 2 ปี

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 4 เมษายน พ.ศ. 2548

 

พลตํารวจเอก  ชิดชัย วรรณสถิต

รัฐมนตรีว่าการกระทรวงมหาดไทย
ประกาศกระทรวงมหาดไทย

เรื่อง การยกเว้นค่าธรรมเนียมและค่าปรับให้คนต่างด้าวเข้ามาอยู่ในราชอาณาจักร

เป็นการชั่วคราวเพิ่มเติม

                   

          ตามที่ได้มีประกาศกระทรวงมหาดไทย เรื่อง การยกเว้นค่าธรรมเนียมและค่าปรับให้คนต่างด้าวเข้ามาอยู่ในราชอาณาจักรเป็นการชั่วคราว ฉบับลงวันที่ 6 มกราคม พ.ศ. 2548 ยกเว้นค่าธรรมเนียมการขออนุญาตอยู่ต่อและค่าปรับกรณีอยู่ในราชอาณาจักรโดยการอนุญาตสิ้นสุดสําหรับคนต่างด้าวที่ได้รับผลกระทบจากธรณีพิบัติภัยในเขตพื้นที่ภาคใต้ของประเทศไทยเพื่อเป็นการอํานวยความสะดวกในด้านมนุษยธรรม มีกําหนดถึงวันที่ 26 มกราคม พ.ศ. 2548 นั้น

          บัดนี้ รัฐบาลมีนโยบายในการอํานวยความสะดวกดังกล่าวให้แก่คนต่างด้าวที่ได้รับผลกระทบจากธรณีพิบัติภัยในเขตพื้นที่ภาคใต้ของประเทศไทย รวมทั้งบุคคลผู้ที่เกี่ยวข้องต่อไปอีก

          อาศัยอํานาจตามความนัยมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย โดยอนุมัติของคณะรัฐมนตรี เมื่อวันที่ 8 มีนาคม พ.ศ. 2548 จึงประกาศให้คนต่างด้าวดังต่อไปนี้

          (1)  คนต่างด้าวซึ่งเดินทางเข้ามาในราชอาณาจักรเป็นการชั่วคราว และได้ประสบภัยหรือได้รับผลกระทบจากธรณีพิบัติภัย

          (2) ญาติของผู้ประสบภัยหรือได้รับผลกระทบจากธรณีพิบัติภัยซึ่งเดินทางเข้ามาในราชอาณาจักรเป็นการชั่วคราว

          (3)  เจ้าหน้าที่ หรือบุคลากรของหน่วยงานจากต่างประเทศที่เดินทางเข้ามาเพื่อการดังกล่าว

          ไม่ต้องปฏิบัติตามมาตรา 35 วรรคสาม มาตรา 81 และมาตรา 82 แห่งพระราชบัญญัติคนเข้าเมือง พ.ศ. 2522 และให้ได้รับการยกเว้นค่าธรรมเนียมการขออนุญาตอยู่ต่อและค่าปรับกรณีอยู่ในราชอาณาจักรโดยการอนุญาตสิ้นสุดลง นับแต่วันที่ 27 มกราคม 2548 ถึงวันที่ 25 กรกฎาคม 2548


ผู้มีอํานาจลงนาม - ประกาศ ณ วันที่ 19 พฤษภาคม พ.ศ. 2548

 

พลตํารวจเอก ชิดชัย วรรณสถิตย์

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 26/2547

เรื่อง การกําหนดแบบในการยื่นขอรับใบอนุญาตประกอบธุรกิจหลักทรัพย์

ประเภทการเป็นนายหน้าซื้อขายหลักทรัพย์ การค้าหลักทรัพย์

หรือการจัดจําหน่ายหลักทรัพย์ที่เป็นหน่วยลงทุน

                                       

                   อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 3 แห่งกฎกระทรวงว่าด้วยการอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน พ.ศ. 2547 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ในประกาศนี้

                   “สํานักงาน” หมายความว่า สํานักงานคณะกรรมการกํากับหลักทรัพย์และตลาดหลักทรัพย์


ข้อ ๒ การขอรับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน ให้ผู้ที่ประสงค์จะขอรับใบอนุญาตดังกล่าวยื่นคําขอรับใบอนุญาตต่อสํานักงานตามแบบ 90-24  พร้อมด้วยเอกสารหลักฐานประกอบคําขอ ท้ายประกาศนี้ 


ข้อ ๓ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2547 เป็นต้นไป


ผู้มีอํานาจลงนาม - ประกาศ ณ วันที่  27 พฤษภาคม พ.ศ. 2547

 

 

 

                                                        (นายสมคิด จาตุศรีพิทักษ์)

                                                     รัฐมนตรีว่าการกระทรวงการคลัง

                              ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง การยกเว้นการตรวจลงตราให้แก่คนชาติสาธารณรัฐชิลี

ที่ถือหนังสือเดินทางธรรมดา

------------------------------------------------

          ด้วยประเทศสาธารณรัฐชิลีได้ยกเว้นการตรวจลงตราแก่คนชาติไทยที่ถือหนังสือเดินทางธรรมดา ซึ่งเดินทางไปสาธารณรัฐชิลีเป็นการชั่วคราวเพื่อการท่องเที่ยว ติดต่อธุรกิจ สุขภาพ และอื่น ๆ ที่มิใช่เพื่อการเข้าไปมีถิ่นที่อยู่ถาวร หรือทํางานที่มีรายได้โดยสามารถพํานักในประเทศสาธารณรัฐชิลีได้เป็นเวลาไม่เกินเก้าสิบวัน ตั้งแต่วันที่ 15 กรกฎาคม พ.ศ. 2546 จึงเป็นการสมควรยกเว้นการตรวจลงตราให้แก่คนชาติสาธารณรัฐชิลีบนหลักประติบัติต่างตอบแทนที่ประเทศสาธารณรัฐชิลีให้แก่คนชาติไทย

          อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย โดยอนุมัติของคณะรัฐมนตรี เมื่อวันที่ 16 กันยายน พ.ศ. 2546 จึงออกประกาศไว้ ดังต่อไปนี้


ข้อ ๑ ให้ยกเว้นการตรวจลงตราให้แก่คนชาติสาธารณรัฐชิลีที่ถือหนังสือเดินทางธรรมดาซึ่งเดินทางเข้ามาในราชอาณาจักรไทยเป็นการชั่วคราวเพื่อการท่องเที่ยว ติดต่อธุรกิจ สุขภาพ และอื่น ๆ ที่มิใช่เพื่อการเข้าไปมีถิ่นที่อยู่ถาวร หรือทํางานที่มีรายได้ โดยสามารถพํานักในประเทศไทยได้เป็นเวลาไม่เกินเก้าสิบวัน


ข้อ ๒ ประกาศฉบับนี้ให้ใช้บังคับตั้งแต่วันที่ 15 ตุลาคม พ.ศ. 2546 เป็นต้นไป


ผู้มีอํานาจลงนาม - ประกาศ ณ วันที่ 10 ตุลาคม พ.ศ. 2546

 

วันมูหะมัดนอร์  มะทา

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 27/2547

เรื่อง การกําหนดแบบใบอนุญาตประกอบธุรกิจหลักทรัพย์ประเภท

การเป็นนายหน้าซื้อขายหลักทรัพย์ การค้าหลักทรัพย์

หรือการจัดจําหน่ายหลักทรัพย์ที่เป็นหน่วยลงทุน

                                      

                         อาศัยอํานาจตามความในมาตรา 14 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ประกอบกับข้อ 5 วรรคสามแห่งกฎกระทรวงว่าด้วยการอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุน พ.ศ. 2547  คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ ใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ หรือการจัดจําหน่ายหลักทรัพย์ที่เป็นหน่วยลงทุนให้เป็นไปตามแบบท้ายประกาศนี้


ข้อ ๒ ประกาศนี้ให้ใช้บังคับตั้งแต่วันที่ 16 มิถุนายน พ.ศ. 2547 เป็นต้นไป


ผู้มีอํานาจลงนาม - ประกาศ ณ วันที่  27 พฤษภาคม พ.ศ. 2547

 

 

 

                                                        (นายสมคิด จาตุศรีพิทักษ์)

                                                             รัฐมนตรีว่าการกระทรวงการคลัง

                              ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง แก้ไขรายละเอียดเกี่ยวกับพื้นที่จุดผ่านแดนชั่วคราวเพื่อส่งผู้อพยพ

ชาวกัมพูชากลับมาตุภูมิ

------------------------

          ตามประกาศกระทรวงมหาดไทย ลงวันที่ 26 พฤษภาคม พ.ศ. 2535 รัฐมนตรีว่าการกระทรวงมหาดไทย ได้อาศัยอํานาจตามมาตรา 11 และ 23 แห่งพระราช บัญญัติคนเข้าเมือง พ.ศ. 2522 ผ่อนผันเปิดจุดผ่านแดนชั่วคราวเพิ่มเติม จํานวน 3 จุด คือ

          1. ช่องจอม อําเภอสังขะ จังหวัดสุรินทร์ - อําเภอสําโรง จังหวัดเสียมราฐ -อุดรมีชัย กัมพูชา

          2. ช่องทมอโดน อําเภอกาบเชิง จังหวัดสุรินทร์ - อําเภออําปึล จังหวัด บันเตียเมียนเจย กัมพูชา

          3. ช่องตาพระยา อําเภอตาพระยา จังหวัดปราจีนบุรี – อําเภอทมอพวก จังหวัดบันเตียเมียนเจย กัมพูชา

          โดยกําหนดให้เปิดตั้งแต่วันที่ 29 พฤษภาคม 2535 - 30 ธันวาคม 2536 ในเวลาราชการเพื่อให้บุคคล เจ้าหน้าที่ อุปกรณ์ สิ่งของ และพาหนะที่เกี่ยวข้องกับการส่งกลับผู้อพยพชาวกัมพูชา เข้า - ออกบริเวณดังกล่าว และเพื่อให้ผู้อพยพชาวกัมพูชาเดินทางผ่านออกไปในกัมพูชา รวมทั้งให้มีการอํานวยความสะดวกทางด้านตรวจคนเข้าเมือง ตามแนวทางของมติที่ประชุมส่วนราชการที่เกี่ยวข้อง เมื่อวันที่ 27 กุมภาพันธ์ 2535 ณ สํานักงานสภาความมั่นคงแห่งชาติ นั้น

          กระทรวงมหาดไทย ขอแก้ไขรายละเอียดเกี่ยวกับพื้นที่จุดผ่านแดนชั่วคราวดังกล่าว ให้ถูกต้องชัดเจนและเหมาะสมยิ่งขึ้น เป็นดังนี้

          1. ช่องจอม บ้านด่านพัฒนา ตําบลด่าน อําเภอกาบเชิง จังหวัดสุรินทร์

          2. ช่องกร่าง บ้านหนองตาเลิบ ตําบลบักได อําเภอกาบเชิง จังหวัดสุรินทร์

          3. ช่องตาพระยา บ้านตาพระยา ตําบลตาพระยา อําเภอตาพระยา จังหวัด ปราจีนบุรี

          รายละเอียดอื่น ๆ คงเป็นไปตามประกาศฉบับเดิม


ผู้มีอํานาจลงนาม - ประกาศ ณ วันที่ 3 สิงหาคม 2535

 

พลตํารวจเอก เภา  สารสิน

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กข. 41/2547

เรื่อง  การยกเลิกประกาศคณะกรรมการกํากับหลักทรัพย์และตลาดหลักทรัพย์

ว่าด้วยหลักเกณฑ์ เงื่อนไข และวิธีการเป็นตัวแทนในการซื้อขายหน่วยลงทุน

โดยบริษัทหลักทรัพย์ประเภทการเป็นนายหน้าซื้อขายหลักทรัพย์

                                      

                   อาศัยอํานาจตามความในมาตรา 14 และมาตรา 113 วรรคสอง แห่งพระราชบัญญัติ หลักทรัพย์และตลาดหลักทรัพย์ พ.ศ. 2535   คณะกรรมการกํากับหลักทรัพย์และตลาดหลักทรัพย์ ออกข้อกําหนดไว้ดังต่อไปนี้


ข้อ ๑ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์  ที่ กธ. 2/2545  เรื่อง หลักเกณฑ์ เงื่อนไข และวิธีการเป็นตัวแทนในการซื้อขายหน่วยลงทุนโดย บริษัทหลักทรัพย์ประเภทการเป็นนายหน้าซื้อขายหลักทรัพย์ ลงวันที่ 16 มกราคม พ.ศ. 2545


ข้อ ๒ ประกาศนี้ให้ใช้บังคับตั้งแต่วันที่ 16 สิงหาคม พ.ศ. 2547 เป็นต้นไป


ผู้มีอํานาจลงนาม - ประกาศ   ณ   วันที่ 3 สิงหาคม พ.ศ. 2547  

 

 

 (นายสมคิด  จาตุศรีพิทักษ์)

                                                                        รัฐมนตรีว่าการกระทรวงการคลัง

                                                     ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง กําหนดจํานวนคนต่างด้าวซึ่งจะมีถิ่นที่อยู่ในราชอาณาจักรประจําปี พ.ศ. 2540

------------------------------------------------------

          อาศัยอํานาจตามความในมาตรา 40 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทย โดยอนุมัติคณะรัฐมนตรี ประกาศกําหนดจํานวนคนต่างด้าวซึ่งจะมีถิ่นที่อยู่ในราชอาณาจักร ประจําปี พ.ศ. 2540 ดังนี้


ข้อ ๑ หนึ่งร้อยคน สําหรับคนต่างด้าวที่มีสัญชาติของแต่ละประเทศ

          บรรดาอาณานิคมของประเทศหนึ่งรวมกัน หรือแต่ละอาณาจักรซึ่งมีการปกครองตนเองให้ถือเป็นประเทศหนึ่ง


ข้อ ๒ ห้าสิบคน สําหรับคนต่างด้าวไร้สัญชาติ


ผู้มีอํานาจลงนาม - ประกาศ ณ วันที่ 17  กันยายน พ.ศ. 2540

 

เสนาะ เทียนทอง

รัฐมนตรีว่าการกระทรวงมหาดไทย
ประกาศคณะกรรมการกํากับหลักทรัพย์และตลาดหลักทรัพย์

ที่ กจ. 5/2542

เรื่อง การผ่อนผันเกี่ยวกับการจัดทําและเปิดเผยข้อมูลในงบการเงินของ

บริษัทที่ออกหลักทรัพย์ที่เป็นสถาบันการเงิน

                                                            

 

                    อาศัยอํานาจตามความในมาตรา 14 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 คณะกรรมการ ก.ล.ต. ออกข้อกําหนดไว้ดังต่อไปนี้


ข้อ ๑ บริษัทที่ออกหลักทรัพย์ที่เป็นธนาคารพาณิชย์ บริษัทเงินทุน หรือบริษัทเครดิตฟองซิเอร์ ที่อยู่ภายใต้การกํากับดูแลของธนาคารแห่งประเทศไทย จะจัดทําและเปิดเผยข้อมูลในงบการเงิน ตามหลักเกณฑ์ที่กําหนดไว้ในประกาศคณะกรรมการกํากับหลักทรัพย์และตลาดหลักทรัพย์  ที่ กจ. 40/2540  เรื่อง  หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์  ลงวันที่ 28 พฤศจิกายนพ.ศ. 2540  หรือตามวิธีการบัญชีที่ธนาคารแห่งประเทศไทยกําหนดไว้เป็นการเฉพาะเกี่ยวกับการกันเงินสํารองสําหรับสินทรัพย์จัดชั้น และการบันทึกส่วนสูญเสียจากการปรับโครงสร้างหนี้ ก็ได้   แต่ทั้งนี้ ในกรณีที่บริษัทที่ออกหลักทรัพย์บันทึกบัญชีในเรื่องดังกล่าวตามวิธีการบัญชีที่ธนาคารแห่งประเทศไทยกําหนด  บริษัทที่ออกหลักทรัพย์ต้องแสดงว่า หากบริษัทดังกล่าวได้มีการบันทึกบัญชีตามมาตรฐานการบัญชีที่กําหนดโดยสมาคมนักบัญชีและผู้สอบบัญชีรับอนุญาตแห่งประเทศไทยแล้ว  จะมีผลกระทบต่องบการเงินเป็นประการใด โดยระบุผลกระทบดังกล่าวไว้ในหมายเหตุประกอบงบการเงิน

ในกรณีที่บริษัทตามวรรคหนึ่งเป็นบริษัทเงินทุนหลักทรัพย์ บริษัทดังกล่าวจะบันทึกบัญชีตามที่ธนาคารแห่งประเทศไทยกําหนดเกี่ยวกับการกันเงินสํารองสําหรับสินทรัพย์จัดชั้น และการบันทึกส่วนสูญเสียจากการปรับโครงสร้างหนี้ ได้เฉพาะในส่วนที่จัดเป็นประเภทสินทรัพย์ของธุรกิจเงินทุนเท่านั้น


ข้อ ๒ บริษัทที่ออกหลักทรัพย์ที่เป็นบริษัทเงินทุนหลักทรัพย์ซึ่งได้จัดทําและเปิดเผยข้อมูลในงบการเงินระหว่างกาลสิ้นสุดวันที่ 30 กันยายน 2541  โดยไม่เป็นไปตามหลักเกณฑ์ที่กําหนดไว้ในข้อ 1 วรรคสอง  หากบริษัทที่ออกหลักทรัพย์ดังกล่าวได้จัดทําและเปิดเผยข้อมูลในงบการเงินประจํางวดสิ้นสุดวันที่ 31 ธันวาคม 2541 ให้เป็นไปตามหลักเกณฑ์ที่กําหนดไว้ในข้อ 1 วรรคสองแล้ว ให้ถือว่างบการเงินระหว่างกาลสิ้นสุดวันที่ 30 กันยายน 2541 ที่ยื่นต่อสํานักงานคณะกรรมการกํากับหลักทรัพย์และตลาดหลักทรัพย์ เป็นงบการเงินที่ได้จัดทําและเปิดเผยข้อมูลภายใต้หลักเกณฑ์ที่กําหนด


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป และให้ใช้บังคับกับงบการเงินที่ได้จัดทําภายหลังที่ธนาคารแห่งประเทศไทยได้กําหนดวิธีการบัญชีเกี่ยวกับการกันเงินสํารองสําหรับสินทรัพย์จัดชั้น และการบันทึกส่วนสูญเสียจากการปรับโครงสร้างหนี้  ทั้งนี้ จนถึงงบการเงินประจํางวดสิ้นสุดวันที่ 31 ธันวาคม พ.ศ. 2543


ผู้มีอํานาจลงนาม - ประกาศ ณ วันที่   18  กุมภาพันธ์ พ.ศ. 2542

 

 

                                                    (นายธารินทร์  นิมมานเหมินท์)

                                                   รัฐมนตรีว่าการกระทรวงการคลัง

                             ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงมหาดไทย

เรื่อง การพิจารณาอนุญาตให้คนต่างด้าวเข้ามามีถิ่นที่อยู่เพื่อการลงทุนเป็นกรณีพิเศษ

-------------------------------------------

          เนื่องจากกฎหมายว่าด้วยคนเข้าเมืองกําหนดให้รัฐมนตรีโดยอนุมัติคณะรัฐมนตรีประกาศกําหนดจํานวนคนต่างด้าวทั่วไปจะเข้ามามีถิ่นที่อยู่ในราชอาณาจักรได้ปีละไม่เกินประเทศละหนึ่งร้อยคน สําหรับคนต่างด้าวที่เข้ามาลงทุนสามารถอนุญาตให้เข้ามามีถิ่นที่อยู่ในราชอาณาจักรได้ไม่เกินร้อยละห้าของประกาศกําหนดจํานวนคนต่างด้าวประจําปี ซึ่งการจํากัดจํานวนคนต่างด้าวดังกล่าวไม่เหมาะสมสอดคล้องกับสถานการณ์ปัจจุบันที่จะรองรับคนต่างด้าวที่จะเข้ามาลงทุนเพื่อประโยชน์ทางด้านเศรษฐกิจของประเทศ จึงเห็นสมควรกําหนดให้คนต่างด้าวที่ประสงค์จะเข้ามาลงทุนในราชอาณาจักรมีถิ่นที่อยู่ในราชอาณาจักรเป็นกรณีพิเศษ

          อาศัยอํานาจตามมาตรา 17 แห่งพระราชบัญญัติคนเข้าเมือง พ.ศ. 2522รัฐมนตรีว่าการกระทรวงมหาดไทยโดยอนุมัติของคณะรัฐมนตรี เมื่อวันที่ 21 พฤษภาคม พ.ศ.2540 จึงออกประกาศไว้ ดังต่อไปนี้


ข้อ ๑ ภายในระยะเวลาสามปีนับแต่วันที่ประกาศนี้ใช้บังคับ คนต่างด้าวที่จะได้รับอนุญาตให้เข้ามามีถิ่นที่อยู่เพื่อการลงทุนเป็นกรณีพิเศษตามประกาศฉบับนี้ให้มีจํานวนไม่เกินห้าพันคน


ข้อ ๒ การพิจารณาอนุญาตให้คนต่างด้าวเข้ามามีถิ่นที่อยู่เพื่อการลงทุนเป็นกรณีพิเศษตามข้อ 1 ให้เป็นไปตามหลักเกณฑ์ดังต่อไปนี้

          (1) เป็นผู้เดินทางเข้ามาโดยผ่านการตรวจอนุญาตของพนักงานเจ้าหน้าที่ตามมาตรา 18 วรรคสอง แห่งพระราชบัญญัติคนเข้าเมือง พ.ศ. 2522 และไม่เป็นบุคคลต้องห้ามตามมาตรา 12 และมาตรา 44 แห่งพระราชบัญญัติคนเข้าเมือง พ.ศ. 2522

          (2) เป็นผู้นําเงินเข้ามาลงทุนเป็นจํานวนไม่น้อยกว่าสิบล้านบาทโดยมีหลักฐานรับรองจากธนาคารในประเทศว่ามีการโอนเงินจากต่างประเทศเข้ามาในนามของบุคคลนั้น และมีหลักฐานการลงทุนซึ่งผ่านการรับรองจากหน่วยราชการที่เกี่ยวข้อง

           (3) กิจการที่ลงทุนนั้นต้องเป็นประโยชน์ต่อเศรษฐกิจของประเทศ

           (4)  ได้รับอนุญาตจากคณะกรรมการพิจารณาคนเข้าเมืองโดยความเห็นชอบของรัฐมนตรี

          ให้คณะกรรมการพิจารณาคนเข้าเมืองมีอํานาจกําหนดรายละเอียดการพิจารณาอนุญาตตามหลักเกณฑ์ในวรรคหนึ่งได้ตามที่เห็นสมควร


ข้อ ๓ คนต่างด้าวซึ่งได้รับอนุญาตให้มีถิ่นที่อยู่เพื่อการลงทุนเป็นกรณีพิเศษแล้วต้องแสดงหลักฐานการลงทุนตามข้อ 2 หรือแสดงหลักฐานอื่นตามที่คณะกรรมการพิจารณาคนเข้าเมืองกําหนด โดยยื่นต่อคณะกรรมการพิจารณาคนเข้าเมือง หรือพนักงานเจ้าหน้าที่ที่ได้รับมอบหมายภายในเดือนกันยายนของแต่ละปี เป็นระยะเวลาสามปีติดต่อกัน


ข้อ ๔ ในกรณีที่ปรากฎว่าคนต่างด้าวซึ่งได้รับอนุญาตให้มีถิ่นที่อยู่เพื่อการลงทุนเป็นกรณีพิเศษ ไม่ปฏิบัติตามหลักเกณฑ์และเงื่อนไขที่กําหนดตามประกาศฉบับนี้หรือตามที่คณะกรรมการพิจารณาคนเข้าเมืองกําหนด หากคณะกรรมการพิจารณาคนเข้าเมืองเห็นว่าควรเพิกถอนการอนุญาตให้เสนอความเห็นต่อรัฐมนตรีเพื่อสั่งเพิกถอนการอนุญาตต่อไป


ข้อ ๕ จํานวนคนต่างด้าวซึ่งได้รับอนุญาตตามประกาศฉบับนี้ไม่อยู่ภายใต้บังคับแห่งจํานวนคนต่างด้าวที่จะมีถิ่นที่อยู่ในราชอาณาจักรเป็นรายปี ตามมาตรา 40 และมาตรา 43 แห่งพระราชบัญญัติคนเข้าเมือง พ.ศ. 2522

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม - ประกาศ ณ วันที่ 1 กรกฎาคม พ.ศ. 2540

 

เสนาะ  เทียนทอง

รัฐมนตรีว่าการกระทรวงมหาดไทย
ประกาศสํานักงานคณะกรรมการกํากับหลักทรัพย์และตลาดหลักทรัพย์

ที่ สน.  51/2543

เรื่อง   การกําหนดมูลค่าหลักประกันหรือสินทรัพย์

สภาพคล่องส่วนเกินเพื่อชดเชยความเสียหายของลูกค้า

 

          อาศัยอํานาจตามความในข้อ 5 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 41/2543  เรื่อง การกําหนดความเพียงพอของเงินกองทุนหมุนเวียน หลักเกณฑ์ เงื่อนไข และวิธีการในการดํารงความเพียงพอของเงินกองทุนหมุนเวียน หลักประกันหรือสินทรัพย์สภาพคล่องส่วนเกินของบริษัทจัดการ และข้อกําหนดของบริษัทจัดการ ลงวันที่ 18 กันยายน พ.ศ. 2543สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้


ข้อ ๑ ในประกาศนี้

          “หลักประกัน” หมายความว่า  หลักประกันเพื่อชดเชยความเสียหายของลูกค้าที่อาจเกิดขึ้นโดยลูกค้าได้มีการฟ้องร้อง   ทั้งนี้ ต้องมิใช่ความเสียหายอันเกิดขึ้นจากการจัดการลงทุนตามปกติ  อันได้แก่

          (ก) กรมธรรม์ประกันภัยของบริษัทประกันภัย

          (ข) หนังสือค้ําประกันของธนาคารพาณิชย์ บริษัทเงินทุน หรือสถาบันการเงินที่มีกฎหมายจัดตั้งขึ้นโดยเฉพาะ

          (ค)  หลักประกันอื่นใดตามที่สํานักงานประกาศกําหนด

          “สินทรัพย์สภาพคล่องส่วนเกิน” หมายความว่า  ผลรวมของสินทรัพย์สภาพคล่องหักด้วยประมาณการรายจ่ายในการประกอบธุรกิจของบริษัทจัดการในระยะเวลาสามเดือนล่วงหน้า

          “สินทรัพย์สภาพคล่อง” หมายความว่า   สินทรัพย์ดังต่อไปนี้ 

          (ก) เงินสดและเงินฝากธนาคาร

          (ข) บัตรเงินฝากหรือตั๋วสัญญาใช้เงินที่ออกโดยธนาคารพาณิชย์ ธนาคารที่มีกฎหมายเฉพาะจัดตั้งขึ้น บรรษัทเงินทุนอุตสาหกรรมแห่งประเทศไทย บริษัทเงินทุนหรือบริษัทเครดิตฟองซิเอร์

          (ค) ตั๋วเงินคลัง พันธบัตรรัฐบาล พันธบัตรรัฐวิสาหกิจ พันธบัตรธนาคารแห่งประเทศไทยและพันธบัตรกองทุนเพื่อการฟื้นฟูและพัฒนาระบบสถาบันการเงิน  และ

          (ง) สินทรัพย์สภาพคล่องอื่นใดตามที่สํานักงานประกาศกําหนด

          ทั้งนี้  สินทรัพย์สภาพคล่องตาม (ก) (ข) (ค) และ (ง) ต้องเป็นสินทรัพย์ที่ปราศจากภาระผูกพัน 

          “บริษัทจัดการ” หมายความว่า  บริษัทจํากัดหรือบริษัทมหาชนจํากัดที่จัดตั้งขึ้นใหม่ตามข้อ 2(6) แห่งกฎกระทรวง ฉบับที่ 15 (พ.ศ. 2543) ออกตามความในพระราชบัญญัติหลักทรัพย์และตลาดหลักทรัพย์ พ.ศ. 2535  และได้รับใบอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล


ข้อ ๒ ให้บริษัทจัดการดํารงหลักประกันหรือสินทรัพย์สภาพคล่องส่วนเกิน อย่างใดอย่างหนึ่งหรือทั้งสองอย่างรวมกันมีมูลค่าไม่น้อยกว่าร้อยละ 0.5 ของผลรวมมูลค่าทรัพย์สินสุทธิของกองทุนส่วนบุคคลทุกกองทุนภายใต้การจัดการของบริษัทจัดการ 


ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ   ณ  วันที่  11  ตุลาคม  พ.ศ. 2543

 

 

                                                               (นายประสงค์  วินัยแพทย์)

                                                                      รองเลขาธิการ

                                                                  รักษาการแทนเลขาธิการ

                                          สํานักงานคณะกรรมการกํากับหลักทรัพย์และตลาดหลักทรัพย์